#### E L Ő T E R J E S Z T É S

### Szombathely Megyei Jogú Város Közgyűlésének

### Városstratégiai, Idegenforgalmi és Sport Bizottságának

### 2025. április 22-i ülésére

**valamint**

### Szombathely Megyei Jogú Város Közgyűlésének

### Fenntarthatósági és Klímastratégiai Szakmai Bizottságának

### 2025. április 23-i ülésére

*Javaslat Szombathely város területén közművezeték építés zöldterületen történő elhelyezéséhez szükséges döntések meghozatalára*

Szombathely Megyei Jogú Város Önkormányzata Közgyűlésének a közterületek bontás utáni helyreállításáról szóló 3/2008. (IV.1.) önkormányzati rendelete 7. § (2) és (6) bekezdése szerint zöldterületben közmű csak a városfejlesztési ügyekben illetékes bizottság előzetes hozzájárulásával helyezhető el.

1. **„Szombathely, Vízmellék utca FTTH II. ütem” tárgyú távközlési hálózat fejlesztés keretében a Bogáti utat, Vízmellék utcát, illetve a Csinger Péter utcát érintő optikai kábel építése**

A Magyar Telekom Nyrt. (1097 Budapest, Könyves Kálmán körút 36.) megbízásából a TEODOLIT Mérnöki Iroda Kft. (9330 Kapuvár, Erzsébet királyné utca 7.) kérelmet nyújtott be Szombathely Megyei Jogú Város Önkormányzatához a „Szombathely, Vízmellék utca FTTH II. ütem” tárgyú munka keretében távközlési optikai földkábel, 8 db „N1” típusú megszakító szekrény építés engedélyezésére. A tervezett nyomvonalat az 1. számú melléklet szemlélteti.

A tervezett villamos energia ellátást biztosító földkábel építés új nyomvonalon fog megvalósulni, amely a kivitelezés során a zöldterület bontásával is jár. A tervezett nyomvonal az alábbi önkormányzati tulajdonú földrészleteket érinti:

* 11775/1 hrsz-ú Bogáti út zöldterület
* 11789 hrsz-ú Vízmellék utca zöldterület, térkő burkolatú járda, aszfalt burkolatú közút keresztezés kábel behúzással
* 11790/29 hrsz-ú Vízmellék utca zöldterület
* 11784/66 hrsz-ú Csinger Péter utca zöldterület

Nyomvonal leírása:

A tervezett optikai földkábel nyomvonala több szakaszra bontható, az első a Bogáti út 36. szám előtti villanyoszloptól indul, leágazik az oszlopról, halad keleti irányba a Vízmellék utca felé a zöldterületben, a Bogáti út 38. szám előtt készülő 001 jelű „N1” típusú megszakító szekrényig.

A nyomvonal következő szakasza a Vízmellék utca 10/A. szám előtti zöldterületben meglévő megszakító szekrényből indul, halad déli irányba, keresztezve az utcában lévő burkolattal rendelkező kapubejárókat.

A Vízmellék utcában az alábbi ingatlanok előtt létesül „N1” típusú megszakító szekrény a zöldterületben:

* 002 jelű szekrény: Vízmellék utca 16.
* 003 jelű szekrény: Vízmellék utca 11790/30 hrsz.
* 004 jelű szekrény: Vízmellék utca 11790/34 hrsz.
* 005 jelű szekrény: Vízmellék utca 11790/37 hrsz.

A nyomvonal a Vízmellék utca nyugati oldalán a 11790/38 hrsz-ú ingatlan bekötésével ér véget. A Vízmellék utca 11790/34 hrsz-ú ingatlan és a Csinger Péter utca közötti kapcsolatot a kábel behúzással járó útkeresztezés biztosítja, amely a Vízmellék utca keleti oldalán a Csinger Péter utca és a Vízmellék utca 11784/70 hrsz-ú ingatlanok közötti szakaszon is lehetővé teszi az optikai kábel kiépítését. A távközlési hálózat fejlesztés a Csinger Péter utca déli oldalán a 11784/67 hrsz-ú ingatlan és a 11784/78 hrsz-ú ingatlanok közötti szakaszon létesül.

A Csinger Péter utcában az alábbi ingatlanok előtt létesül „N1” típusú megszakító szekrény a zöldterületben:

* 006 jelű szekrény: Csinger Péter utca 11784/67 hrsz.
* 007 jelű szekrény: Csinger Péter utca 11784/72 hrsz.
* 008 jelű szekrény: Csinger Péter utca 11784/76 hrsz.

Az optikai kábel kiépítése során fa, fás szárú növényzet nem érintett, kizárólag füves területen valósul meg a távközlési hálózat fejlesztés.

1. **„Szombathely, ÉNY FTTH optikai hálózat építés” tárgyú távközlési hálózat fejlesztés keretében a Dolgozók útja - Liget utca - Kenderesi utca - Bartók Béla körút - Kárpáti Kelemen utca - Homok utca - Síp utca - Dr. Pálos Károly utca - Wimmer Ágoston utca által határolt utcákat érintő optikai kábel építése**

A Magyar Telekom Nyrt. (1097 Budapest, Könyves Kálmán körút 36.) megbízásából a Vasi FULL-TÁV Kft. (9721 Gencsapáti, Ipar út 10.) kérelmet nyújtott be Szombathely Megyei Jogú Város Önkormányzatához a „Szombathely, ÉNY FTTH optikai hálózat építés” tárgyú munka keretében meglévő oszlopsoron optikai légkábel, meglévő védőcsőben kábel behúzás, illetve új földkábel létesítés, „N1” típusú megszakító szekrények, optikai kábel fogadására és az optikai hálózat kötés szerelvény védelmét biztosító „bálványok” építésének engedélyezésére. A tervezett nyomvonal a Dolgozók útja - Liget utca - Kenderesi utca - Bartók Béla körút - Kárpáti Kelemen utca - Homok utca - Síp utca - Dr. Pálos Károly utca - Wimmer Ágoston utca által határolt utcákat érinti. Az újonnan épülő - gyalogjárdában, zöldterületben tervezett - nyomvonalak érintenek fás szárú növényeket, ezért a Vasi FULL-TÁV Kft. által készített tervdokumentáció alapján a Vasi Tájépítész Kft. (9700 Szombathely, Szelestey László u. 16.) favédelmi tervet készített, amelyet a 2. számú melléklet szemléltet.

A favédelmi terv az érintett területen lévő növények tekintetében az általános - árokásás nélküli, sajtolásos technológiával végezhető kivitelezés - előírás mellett az alábbi szükséges intézkedéseket jelöli:

fa kivágás:

1. Szombathely, Nádtó u. 24. (226. ssz.)

növény pótlással kell számolni:

1. Szombathely, Szigeti Kilián u. 14/B. (16. ssz.)
2. Szombathely, 4063/12 hrsz. (16/g ssz.)
3. Szombathely, Lancsics Bonifác u. 5. (73., 75. ssz.)
4. Szombathely, Nádtó u. 2. (219. ssz.)
5. Szombathely, Angyal u. 2. (221. ssz.)
6. Szombathely, Nádtó u. 24. (226/a. ssz.)
7. Szombathely, Potyondi u. 2. (249., 252., 253., 254., 255., 256. ssz.)
8. Szombathely, Potyondi u. 15. (276., 278. ssz.)
9. Szombathely, Potyondi u. 13. (281. ssz.)
10. Szombathely, Potyondi u. 5-7. (291. ssz.)
11. Szombathely, Potyondi u. 1-3. (301., 305., 306. ssz.)
12. Szombathely, Homok u. 8. (351. ssz.)

fokozott figyelmet igénylő munkavégzés:

1. Szombathely, Weöres Sándor u. 2/C. (26. ssz.)
2. Szombathely, Weöres Sándor u. 16. (55. ssz.)
3. Szombathely, Lancsics Bonifác u. 3. (78. ssz.)
4. Szombathely, Szenczy Imre u. 8. (122., 124., 125. ssz.)
5. Szombathely, Szenczy Imre u. 6. (127. ssz.)
6. Szombathely, Szenczy Imre u. 2. (132., 134. ssz.)
7. Szombathely, Szenczy Imre u. 1. (135., 136. ssz.)
8. Szombathely, Szenczy Imre u. 3. (137., 138. ssz.)
9. Szombathely, Szenczy Imre u. 5. (139., 140., 141. ssz.)
10. Szombathely, Szenczy Imre u. 9. (143. ssz.)
11. Szombathely, Lancsics Bonifác u. 4. (151. ssz.)
12. Szombathely, Szigeti Kilián u. 1/A-1/B. (200., 201., 203. ssz.)
13. Szombathely, Nádtó u. 16. (236. ssz.)
14. Szombathely, Nádtó u. 20. (241. ssz.)
15. Szombathely, Kárpáti Kelemen u. 98/2. (314., 315., 327. ssz.)
16. Szombathely, Kilátó u. 36. (328. ssz.)
17. Szombathely, Homok u. 8. (351. ssz.)

A távközlési hálózat fejlesztés favédelmi tervvel nem érintett zöldterületi földrészletei: (3. számú melléklet)

1. Szombathely, Ernuszt Kelemen utca 45. - Komlósi Ferenc utca között
2. Szombathely, Dugovics Titusz utca 1. szám (3879/2 hrsz.) előtt
3. Szombathely, Dolgozók útja járda mellett az Aranypatak utca és a Liget utca között
4. Szombathely, Kilátó út 38. és 46/B között
5. Szombathely, Lejtő sétány
6. Szombathely, Kárpáti Kelemen utca 103-105.
7. Szombathely, Torony utca Dozmat utca és a 4061/24 hrsz-ú ingatlan között

A Szombathely, Nádtó u. 24. szám alatti ingatlannál kivágandó fa (226. ssz.) engedélyezéséhez a Polgármesteri Hivatal Városüzemeltetési és Városfejlesztési Osztály Környezetvédelmi Irodához kérelmet kell benyújtani.

A nyomvonallal érintett fák védelme érdekében javaslom, hogy a tájépítész utasításainak betartása mellett, a fák és fás szárú növények 2 méteres környezetében az optikai földkábel fektetése kizárólag árokásás nélküli, gyökérsérülést nem okozó technológiával legyen végezhető. A favédelmi terv alapján javaslom továbbá, hogy a Kenderesi utca és a Kárpáti Kelemen utca kereszteződésben a nyomvonal kerüljön módosításra oly módon, hogy az érintett területen lévő fák favédelmi zónája ne legyen érintett.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék!

**Szombathely, 2025. április „ ”**

 **/: Horváth Soma :/**

**I.**

**Határozati Javaslat**

**…../2025. (IV.22.) VISB. sz. határozat**

A Városstratégiai, Idegenforgalmi és Sport Bizottság a „*Javaslat Szombathely város területén közművezeték építés zöldterületen történő elhelyezéséhez szükséges döntések meghozatalára*” című előterjesztést megtárgyalta, és Szombathely Megyei Jogú Város Önkormányzata Közgyűlésének a közterületek bontás utáni helyreállításáról szóló 3/2008. (IV.1.) önkormányzati rendelete 7. § (2) és (6) bekezdése alapján az alábbi döntést hozta:

1. A Bizottság hozzájárul, hogy a Magyar Telekom Nyrt. beruházásában tervezett „Szombathely, Vízmellék utca FTTH II. ütem” tárgyú munka keretében a távközlési hálózat fejlesztéseként optikai földkábel, „N1” típusú megszakító szekrények kiépítésre kerüljenek az előterjesztés 1. számú melléklete szerint.
2. A Bizottság támogatja, hogy a Magyar Telekom Nyrt. beruházásában tervezett „Szombathely, ÉNY FTTH optikai hálózat építés” tárgyú munka keretében a távközlési hálózat fejlesztéseként meglévő oszlopsoron optikai légkábel, meglévő védőcsőben kábel behúzás, új földkábel létesítés, „N1” típusú megszakító szekrények, optikai kábel fogadására és az optikai hálózat kötés szerelvény védelmét biztosító „bálványok” kiépítésre kerüljenek az előterjesztés 2. számú mellékletét képező favédelmi tervben előírt intézkedések mellett, úgy, hogy a Kenderesi utca és a Kárpáti Kelemen utca kereszteződésben a nyomvonal kerüljön módosításra oly módon, hogy az érintett területen lévő fák favédelmi zónája ne legyen érintett. A fakivágás engedélyezéséhez a Kivitelező köteles a kérelmét benyújtani.

**Felelős**: Dr. Nemény András polgármester

Horváth Soma, alpolgármester

Tóth Kálmán, a Városstratégiai, Idegenforgalmi és Sport Bizottság elnöke

 (a végrehajtás előkészítéséért:

 dr. Gyuráczné dr. Speier Anikó, a Városüzemeltetési és Városfejlesztési Osztály vezetője)

**Határidő:** azonnal

**II.**

**Határozati Javaslat**

**…../2025. (IV.23.) FKSZB. sz. határozat**

A Fenntarthatósági és Klímastratégiai Szakmai Bizottság a „Javaslat Szombathely város területén közművezeték építések zöldterületen történő elhelyezéséhez szükséges döntések meghozatalára” című előterjesztést megtárgyalta, és Szombathely Megyei Jogú Város Önkormányzatának Szervezeti és Működési Szabályzatáról szóló 16/2024. (X.1.) önkormányzati rendelet 69. § 5. pontja alapján az alábbi döntést hozta:

1. A Bizottság egyetért azzal, hogy a Magyar Telekom Nyrt. beruházásában tervezett „Szombathely, Vízmellék utca FTTH II. ütem” tárgyú munka keretében a távközlési hálózat fejlesztéseként optikai földkábel, „N1” típusú megszakító szekrények kiépítésre kerüljenek az előterjesztés 1. számú melléklete szerint.
2. A Bizottság egyetért azzal, hogy a Magyar Telekom Nyrt. beruházásában tervezett „Szombathely, ÉNY FTTH optikai hálózat építés” tárgyú munka keretében a távközlési hálózat fejlesztéseként meglévő oszlopsoron optikai légkábel, meglévő védőcsőben kábel behúzás, új földkábel létesítés, „N1” típusú megszakító szekrények, optikai kábel fogadására és az optikai hálózat kötés szerelvény védelmét biztosító „bálványok” kiépítésre kerüljenek az előterjesztés 2. számú mellékletét képező favédelmi tervben előírt intézkedések mellett, úgy, hogy a Kenderesi utca és a Kárpáti Kelemen utca kereszteződésben a nyomvonal kerüljön módosításra oly módon, hogy az érintett területen lévő fák favédelmi zónája ne legyen érintett. A fakivágás engedélyezéséhez a Kivitelező köteles a kérelmét benyújtani.

**Felelős**: Dr. Nemény András polgármester

Horváth Soma, alpolgármester

Németh Ákos, a Fenntarthatósági és Klímastratégiai Szakmai Bizottság elnöke

 (a végrehajtás előkészítéséért:

 dr. Gyuráczné dr. Speier Anikó, a Városüzemeltetési és Városfejlesztési Osztály vezetője)

**Határidő:** azonnal